Diari Oficial de la Generalitat Valenciana


Sumari del DOGV 2867, del 12-11-1996 (1996/839887)

RESOLUCIÓ de 8 de gener de 1996, de la directora general de Qualitat Ambiental sobre declaració d'impacte ambiental.
--------------------------------------------------------------------------------------------------------------------

### Dades del document

Número de DOGV
:   2867

Data del DOGV
:   12-11-1996

Secció del DOGV
:   ALTRES DISPOSICIONS

Número del document
:   1996/839887


Data del document
:   08-01-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIó de 8 de gener de 1996, de la directora general de Qualitat Ambiental sobre declaració d'impacte ambiental.   
Vist l'expedient 222/95-AIA sobre una activitat de Recuperació de plata partint de líquids fotogràfics i transport, promogut per Cecilio Viso Oliver, SL, amb domicili social a la Partida de Canastell, 104, nau B de Sant Vicent del Raspeig (Alacant),  
Vist que l'objecte d'aquesta activitat és la recuperació, mitjançant un procés electrolític, de líquids de fotografia per a obtenir-ne la plata que contenen en dissolució,  
Vist que, en data 28 de juliol de 1995, el Servei de Residus i Contaminació ens remet la documentació, consistent en el projecte i el seu estudi d'impacte ambiental, per tal que es tramite la corresponent avaluació d'impacte ambiental,  
Vist que, en data 2 d'agost, es consulta el Servei de Residus i Contaminació,  
Vist que, en data 2 d'agost de 1995, es remet un escrit al promotor en què se li comunica que l'activitat està sotmesa a avaluació d'impacte ambiental, que la documentació s'exposarà al públic per a la seua consulta i que se n'han d'ampliar o aclarir alguns apartats,  
Vist que, en data 18 d'octubre de 1995, el promotor hi remet la documentació sol·licitada, tot emplenant els punts sobre els quals es va demanar l'ampliació,  
Vist que, en data 15 de novembre de 1995, el Servei de Residus i Contaminació, pertanyent a aquesta Direcció General, va remetre un informe com a resposta a la consulta efectuada, en el qual es fa referència a diverses qüestions, que a continuació es resumeixen:  
- L'activitat no començarà fins que compte amb la corresponent autorització administrativa per a gestionar residus tòxics i perillosos.  
- Tots els líquids, desplatejats o no, seran entregats a un gestor autoritzat.  
- S'impermeabilitzarà el sòl.  
- La recollida dels líquids pel camió no es farà a doll, sinó que aquells estaran envasats adequadament.  
Vist que ha estat exposat al públic l'estudi d'impacte ambiental en els següents mitjans:  
- Anunci en el Diari Oficial de la Generalitat Valenciana núm. 2.595, de data 28 de setembre de 1995.  
- Tauler d'anuncis d'edictes de l'Ajuntament de Sant Vicent del Raspeig.  
- Anunci en el Butlletí Oficial de la Província d'Alacant núm. 227.  
Sense que s'hi hagen presentat al·legacions, segons certificats de l'Ajuntament de Sant Vicent del Raspeig i de la Conselleria d'Agricultura i Medi Ambient, de dates 20 de desembre de 1995 i 1 de desembre de 1995, respectivament.   
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental, amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5é de la Llei d'Impacte Ambiental i concordants del Reglament,  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, i la Llei 2/1989, de 3 de març, de la Generalitat Valenciana i d'altres disposicions que li són aplicables,  
Atès que l'article 5é de la Llei 2/1989, estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei,  
Atès que el Reglament Orgànic i Funcional de la Conselleria de Medi Ambient, text refós aprovat per l'Ordre de 23 de juny de 1994, del conseller de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental,  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, a l'únic efecte ambiental, el projecte de l'activitat de Recuperació de plata partint de líquids fotogràfics i transport, promogut per Cecilio Viso Oliver, SL, d'acord amb les previsions de l'estudi d'impacte ambiental, de la seua ampliació i de les condicions i precisions següents:  
1) Les cubes electrolítiques seran absolutament estanques, com també els envasos utilitzats per als líquids, tant abans del tractament com després.  
S'adoptaran les mesures oportunes davant fuites inesperades o abocaments accidentals a les àrees d'emmagatzemament dels dits envasos, a la zona de trasbals dels líquids com també en la de les cubes, els sòls de les quals hauran d'estar impermeabilitzats. A més, s'executaran els pendents adequats per a drenar una cubeta especialment ideada per a això, o bé uns murets a tall de vas que rodejaran les anteriors zones. En cap concepte no es permetran abocaments a la xarxa de clavegueram municipal.  
2) Els líquids recollits que no continguen plata, com també els líquids desplatejats seran lliurats a un gestor autoritzat per la Conselleria d'Agricultura i Medi Ambient.  
3) La recollida dels líquids efectuada pel camió no es farà al detall, sinó en envasos aptes per a ells.  
4) Es compliran totes les normes de seguretat i higiene en el treball, aplicables a l'activitat en qüestió, especialment les referents a la manipulació, transport i trasbals dels líquids, ventilació del local, com també mesures davant possibles accidents.  
5) Qualsevol altra condició que el Servei de Residus i Contaminació impose en la corresponent autorització com a gestor.  
Segon  
Notificar a les persones interessades que, contra aquesta resolució, pel fet de no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que, en defensa del seu dret, estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 8 de gener de 1996.- La directora general de Qualitat Ambiental: Gloria Arnandis Boix.